Folketing
2007-05-09

kilometer, og EU’s målsætning er altså 130, der sikkert skal ned til 120. Så det er ikke en ret stor forbedring. Det, der er ekstraordinært ærgerligt, er, at man havde en mulighed for i den her sammenhæng at sige: O.k., nu tager vi skridtet, i stedet for at vente til 2011, tager vi skridtet nu, og så vil vi i Danmark gå foran og sige, at uanset om man køber en hvid dieselbil med partikelfilter eller man køber den uden partikelfilter, skal de koste det samme. Det havde man muligheden for i den her sammenhæng, og forslaget har også været stillet af nogle af aktørerne på området, som ville hilse sådan noget velkommen, men det vælger regeringen at se fuldstændig bort fra. Det betyder altså, at de her små dieselbiler skal køre rundt inde i byerne med start og stop med tilhørende partikelforurening til følge. Og det er virkelig i byerne, det her er et meget stort problem. Der er nogle nye regler omkring kravene til kassevogne, nemlig at der ikke må være nogen vinduer bag ved føreren.